[{"text_idx": "#000001", "text": "S-ro Martin Azzopardi estas instruisto de malta mezlernejo. Li instalis \"c\u0302inan angulon\" en la mezlernejo por ligi sian instruadon kaj la c\u0302inan lingvon, kio estas vaste lau\u0306data de lernantoj. Martin esperis, ke per la maniero pli da maltaj geadoleskuloj partoprenos en kultura inters\u0302ang\u0302o inter la du landoj. Li diris, \"Kiel instruisto mi c\u0302iam diras al miaj lernantoj: 'Fronte al diverseco de kulturo ni devas konstrui ponton por inters\u0302ang\u0302o, ne muron por apartigo', kaj la 'c\u0302ina angulo' sendube servas kiel la ponto por koni kaj ami la c\u0302inan kulturon.\u201d"}, {"text_idx": "#000002", "text": "Lastajn dek jarojn, C\u0302inio kaj koncernaj landoj faris serion da aktivadoj, ekzemple jaro pri turismo kaj kultura inters\u0302ang\u0302o kaj filmfestivado por prezenti c\u0302inajn filmojn, kiuj kreis oportunojn por ke C\u0302inio kaj aliaj landoj profundigu interkomprenon. Okaze de la \"Jaro de C\u0302inio kaj Italio pri Kulturo kaj Turismo\", tiama itala ambasodoro al C\u0302inio Luca Ferrari diris, ke reciprokaj respekto, lerno kaj spertotiro estas la nepraj kondic\u0302oj por proksimigi korojn de popoloj kaj konstrui la komunumon kun komuna estonteco por la homaro, kaj utilas al fortigo de unuig\u0302o kaj harmonia kunekzisto de la du landoj."}, {"text_idx": "#000003", "text": "Eduka inters\u0302ang\u0302o estas la grava konsistiga parto de kultura inters\u0302ang\u0302o. En la pasintaj 16 jaroj post g\u0302ia fondig\u0302o, la Konfucea Instituto sub Zimbabva Universitato kulturis grandan nombron da talentuloj tenantaj la c\u0302inan lingvon kaj ludis pozitivan rolon por akceli kulturan inters\u0302ang\u0302on, ekonomian kaj komercan kunlaboron kaj kontakton de homoj inter Zimbabvo kaj C\u0302inio. Rektoro de la universitato Paul Mapfumo diris, \"Komence ni fondis la Konfucean Instituton g\u0302uste celante, ke pli da popolanoj de Zimbabvo konu C\u0302inion per lerno de la c\u0302ina lingvo. De post sia fondig\u0302o, la Konfucea Instituto gajnis rimarkindajn efikojn, kaj danke al g\u0302i rompig\u0302is la lingva barilo inter Zimbabvo kaj C\u0302inio. Por Zimbabvo necesas pluapas\u0302e profundigi ekonomian kaj komercan kunlaboron kun C\u0302inio, tial necesas pli da talentuloj lertaj en la c\u0302ina lingvo, kaj la Konfucea Instituto sub Zimbabva Universitato g\u0302uste estas la lulilo de c\u0302i tiaj talentuloj.\""}, {"text_idx": "#000004", "text": "Lastajn jarojn pli kaj pli da alilandaj junuloj elektis lernadon en C\u0302inio pro la c\u0302ina sukcesa disvolvig\u0302o. Lau\u0306 statistikaj donitaj\u0302oj, g\u0302is la fino de 2022 C\u0302inio faris kunlaboron kaj inters\u0302ang\u0302on pri eduko kun 181 landoj, kiuj starigis la diplomatiajn rilatojn kun C\u0302inio, kaj kun 58 landoj kaj regionoj subskribis interkonsentojn pri reciproka agnosko de akademia grado kaj formala instruiteco. Argentina studento Massey diris, ke lia sperto lerni en C\u0302inio montras, ke Argentino kaj C\u0302inio estas bonaj partneroj kaj amikoj kaj reciproke tiri spertojn el civilizacioj de la du landoj kaj proksimigi korojn de popoloj estas neelc\u0302erpebla movforta fonto de dulanda kunlaboro."}, {"text_idx": "#000005", "text": "C\u0302inio ankau\u0306 senc\u0302ese profundigis kunlaboron kun UNESKO kaj aliaj organizoj internaciaj, kaj tagon post tago plibonig\u0302is situacioj de kunlaboroj. Glate funkciis komisia fonduso de C\u0302inio kaj UNESKO, kiu profitigis 12 afrikajn landojn. Cetere, en C\u0302inio la du flankoj kunlabore instalis dek duaklasajn centrojn pri eduko, scienco, kulturo kaj aliaj kampoj. Delegito de UNESKO al C\u0302inio Prof. Shahbaz Khan diris, ke C\u0302inio praktike akcelis dialogon inter malsamaj kulturoj, kio tre gravas por realigi pacon kaj disvolvon de la mondo."}]